<classify> Samatta amesema ilikuwa ni rahisi kupata mabao mengi hasa kipindi cha kwanza lakini Malawi walirudi tofauti kipindi cha pili.Kama tungekuwa makini, tungeweza kushinda kwa idadi kubwa ya mabao lakini sijui tulikuwa na uoga wa kudhani mechi inaweza kuwa ngumu zaidi ya ilivyokuwa na kipindi cha pili Malawi wakabadilika kwasababu walikuwa wanaona kwamba matokeo yanaweza kuwa mabaya zaidi kwao.Ilikuwa rahisi kupata magoli mengi kipindi cha kwanza, lakini tushukuru kwa ushindi huu tulioupata kwa sababu huu ni mchezo huwezi kufahamu ila naomba tu ushindi ubaki hivyo amesema Samata ambaye alifunga goli la kwanza wakati Stars ikiibuka na ushindi wa goli 2-0 dhidi ya Malawi.Pia Samata amesema kuwa, Taifa Stars inaweza kufuzu hatua inayofuata kwa sababu anaamini makocha wameona makosa yaliyojitokeza kwenye mchezo wa juzi na watafanya marekebisho kabla ya mechi ya marudiano Jumapili itakayochezwa nchini Malawi.Taifa Stars inaondoka leo kwenda Malawi kwenye mji wa Blantyre ambapo mchezo huo utachezwa.  <topic>: MICHEZO 